**Башҡорт теленән 5-9-сы класс өсөн 2019/20 уҡыу йылына төҙөлгән эш программаһына аннотация**

 5-11 кластар өсөн “Башҡорт теле” буйынса эш программаһы түбәндәге  норматив документтарға нигеҙләнеп төҙөлдө:

1.     “Мәғариф тураһында”ғы Закон”, 29.12.2019 йыл, Пр. № 273-ФЗ;

2.     “Башҡортостан халыҡтары телдәре” законы, 15.02.1999 йыл, № 216-Зз (28.03.2017 йылдың үҙгәрештәре менән);

3.     “Башҡортостан мәғарифын үҫтереү концепцияһы”, 31.12.20017 йыл, УП – 730;

4.     “Рәсәй Федерацияһының икенсе быуын Федераль дәүләт хөкүмәт стандарттары”, 06.10.2018 йыл, Пр.№373;

5.     “Рәсәй гражданины шәхес булараҡ рухи-тәрбиәүи үҫеше концепцияһы”;

6.     “Дөйөм белем биреү йөкмәткеһенең фундаменталь үҙәге” документы;

7.     2019/2020 уҡыу йылында дөйөм белем биреү учреждениеларында ҡулланыу өсөн Башҡортостан Республикаһының  Мәғариф министрлығы тарафынан тәҡдим ителгән уҡыу әсбаптары;

8.     Иҫәнғол ауылы муниципаль дөйөм белем биреү автоном учреждениеһы башҡорт гимназия-интернатының уҡыу планы;

9.     Иҫәнғол ауылы муниципаль дөйөм белем биреү автоном учреждениеһы башҡорт гимназия-интернатының 2019 йылдың 24 июнендә үткәрелгән 7-се һанлы педагогик ултырышта ҡаралған,2019 йылдың 27 июнендә  140-сы һанлы приказ менән раҫланған “Эш программалары тураһында”ғы положениеһы.

10.З.М.Ғәбитова,  «5-9-сы кластар өсөн башҡорт теленән төп дөйөм белем биреү буйынса өлгө

  программалар»,    Өфө- 2018

      Башҡортостан Республикаһының башҡорт телендә уҡытылған дөйөм белем биреүсе мәктәптәр өсөн йыллыҡ өлгө уҡыу планы башҡорт телен 384 сәғәт күләмендә уҡытыуҙы күҙ уңында тота: 5- се класс- 105; 6- сы класс- 105; 7- се класс- 70;  8- се класс- 70;  9- сы класс- 34 сәғәт.

              Йөкмәткеһе шундай бүлектәрҙән тора: телмәр һәм аралашыу телмәре, телмәр эшмәкәрлеге, текст ,телдең функциональ төрлөлөгө, тел тураһында дөйөм белешмә, фонетика һәм орфоэпия,графика, морфемика  һәм һүҙьяһалыш, лексикология һәм фразеология, морфология, синтаксис, дөрөҫ яҙыу: орфография һәм пунктуация, тел һәм мәҙәниәт, телмәр үҫтереү.

             Төп мәктәптә башҡорт телен уҡытыу маҡсаттары түбәндәгеләр:

 1) туған телгә ҡарата һөйөү, мәҙәниәт күренеше булараҡ, телгә ҡарата аңлы ҡараш тәрбиәләү; туған телдең төп аралашыу, кеше эшмәкәрлегенең төрлө сфераһынан белем алыу ҡоралы булыуын, йәмғиәттә ҡабул ителгән әхлаҡ-этик нормаларҙы үҙләштереү сараһы булыуын аңлау; туған телдең эстетик ҡиммәттәрен үҙләштереү;

     2) көндәлек тормошта һәм уҡыу эшмәкәрлегендә туған телде аралашыу сараһы булараҡ үҙләштереү;  үҙ-ара аңлашыу һәм үҙ-ара фекер алышыуға һәләтлелекте үҫтереү;  үҙ телмәреңде камиллаштырыу; мөһим төп уҡыу белемен һәм универсаль уҡыу хәрәкәттәрен  (эшмәкәрлек маҡсаттарын аныҡ итеп әйтә белеү, уны планлаштырыу, библиографик эҙләнеү үткәреү, төрлө типтағы лингвистик һүҙлектәрҙән, сығанаҡтарҙан, интернеттан тейешле мәғлүмәтте алыу һәм эшкәртеү һ. б.) үҙләштереү;

     3)   тел системаһы төҙөлөшөн һәм уның хәрәкәттә булыу законлығын үҙләштереү; стилистик ресурстарҙы һәм төп әҙәби тел нормаларын күҙәтергә өйрәнеү; анализлау, сағыштырыу, классификациялау һәм тел факттарын баһалау һәләттәрен үҫтереү; яҙма һәм һөйләү телмәрен, телмәр эшмәкәрлеге төрҙәрен, аралашыуҙың төрлө ситуацияларында телде ҡулланыу ҡағиҙәләрен, телмәр этикет нормаларын үҙләштереү; актив һәм потенциаль һүҙлек запасын байытыу; телмәрҙә грамматик сараларҙы ҡулланыу күләмен киңәйтеү; алынған белемде, күнекмәне аралашыу процесында, уҡыу эшмәкәрлегендә һәм көндәлек тормошта ҡулланыу һәләтлеген камиллаштырыу.